CELEX: 32010R0276
Language: fi
Date: 2010-03-31 00:00:00
Title: Komission asetus (EU) N:o 276/2010, annettu 31 päivänä maaliskuuta 2010 , kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta (dikloorimetaani, lamppuöljyt ja grillinsytytysnesteet sekä orgaaniset tinayhdisteet) (ETA:n kannalta merkityksellinen teksti)

1.4.2010   
            
            
               FI
            
            
               Euroopan unionin virallinen lehti
            
            
               L 86/7
            
         KOMISSION ASETUS (EU) N:o 276/2010,
   annettu 31 päivänä maaliskuuta 2010,
   kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta (dikloorimetaani, lamppuöljyt ja grillinsytytysnesteet sekä orgaaniset tinayhdisteet)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 131 artiklan,
   sekä katsoo seuraavaa:
   
               (1)
            
            
               Tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (2) liitteessä I vahvistetaan tiettyihin vaarallisiin aineisiin ja valmisteisiin liittyviä rajoituksia. Direktiivi 76/769/ETY kumotaan ja korvataan asetuksella (EY) N:o 1907/2006 1 päivästä kesäkuuta 2009. Direktiivin 76/769/ETY liite I korvataan kyseisen asetuksen liitteellä XVII.
            
         
               (2)
            
            
               Euroopan parlamentin ja neuvoston päätös N:o 455/2009/EY (3) neuvoston direktiivin 76/769/ETY muuttamisesta dikloorimetaanin markkinoille saattamisen ja käytön rajoituksien osalta tehtiin 6 päivänä toukokuuta 2009.
            
         
               (3)
            
            
               Komission päätös 2009/424/EY (4) neuvoston direktiivin 76/769/ETY liitteen I muuttamisesta sen mukauttamiseksi tekniikan kehitykseen siltä osin kuin kyse on lamppuöljyjen ja grillinsytytysnesteiden markkinoille saattamisen ja käytön rajoituksista tehtiin 28 päivänä toukokuuta 2009.
            
         
               (4)
            
            
               Komission päätös 2009/425/EY (5) neuvoston direktiivin 76/769/ETY muuttamisesta sen liitteen I mukauttamiseksi tekniikan kehitykseen siltä osin kuin on kyse orgaanisten tinayhdisteiden markkinoille saattamisen ja käytön rajoituksista tehtiin 28 päivänä toukokuuta 2009.
            
         
               (5)
            
            
               Siirtymätoimenpiteitä koskevien REACH-asetuksen 137 artiklan säännösten mukaisesti on aiheellista muuttaa asetuksen (EY) N:o 1907/2006 liitettä XVII päätöksillä 455/2009/EY, 2009/424/EY ja 2009/425/EY säädettyjen rajoitusten sisällyttämiseksi siihen.
            
         
               (6)
            
            
               Sen vuoksi asetusta (EY) N:o 1907/2006 olisi muutettava.
            
         
               (7)
            
            
               Tämän asetuksen olisi tultava voimaan viipymättä, jotta kyseiset rajoitukset sisällytetään asetuksen (EY) N:o 1907/2006 liitteeseen XVII mahdollisimman pian.
            
         
               (8)
            
            
               Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1907/2006 liite XVII tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä maaliskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 396, 30.12.2006, s. 1.
   
      (2)  EYVL L 262, 27.9.1976, s. 201.
   
      (3)  EUVL L 137, 3.6.2009, s. 3.
   
      (4)  EUVL L 138, 4.6.2009, s. 8.
   
      (5)  EUVL L 138, 4.6.2009, s. 11.
   
      LIITE
      Muutetaan asetuksen (EY) N:o 1907/2006 liitteessä XVII oleva taulukko, jossa esitetään aineiden, aineryhmien ja seosten nimitys ja rajoitusehdot, seuraavasti:
      
                  1)
               
               
                  Korvataan nimike 3 seuraavasti:
                  
                              
                                          ”3.
                                       
                                       
                                          Nestemäiset aineet tai seokset, joita pidetään vaarallisina neuvoston direktiivin 67/548/ETY ja direktiivin 1999/45/EY määritelmien mukaisesti.
                                       
                                    
                           
                              
                                          1.
                                       
                                       
                                          Ei saa käyttää:
                                          
                                                      —
                                                   
                                                   
                                                      koriste-esineissä, jotka on tarkoitettu tuottamaan valo- tai väriefektejä eri faasien avulla, esimerkiksi koristelampuissa ja tuhkakupeissa,
                                                   
                                                
                                                      —
                                                   
                                                   
                                                      pilailuvälineissä,
                                                   
                                                
                                                      —
                                                   
                                                   
                                                      yhdelle tai useammalle osanottajalle tarkoitetuissa peleissä tai kaikissa sellaisiksi tarkoitetuissa esineissä, jotka ovat myös koristeita.
                                                   
                                                
                                    
                                          2.
                                       
                                       
                                          Esineitä, jotka eivät täytä 1 kohdan vaatimuksia, ei saa saattaa markkinoille.
                                       
                                    
                                          3.
                                       
                                       
                                          Ei saa saattaa markkinoille, jos ne sisältävät väriaineita, ellei tätä vaadita verotussyistä, tai hajusteita tai molempia, jos
                                          
                                                      —
                                                   
                                                   
                                                      niitä voidaan käyttää polttoaineena yleiseen kulutukseen tarkoitetuissa koristeöljylampuissa, ja
                                                   
                                                
                                                      —
                                                   
                                                   
                                                      ne aiheuttavat kemiallisen keuhkovaurion vaaran ja ovat merkittyjä lausekkeella R65 tai H304.
                                                   
                                                
                                    
                                          4.
                                       
                                       
                                          Yleiseen kulutukseen tarkoitettuja koristeöljylamppuja ei saa saattaa markkinoille, elleivät ne ole Euroopan standardointikomitean (CEN) hyväksymän koristeöljylamppuja koskevan eurooppalaisen standardin (EN 14059) mukaisia.
                                       
                                    
                                          5.
                                       
                                       
                                          Rajoittamatta vaarallisten aineiden ja seosten luokituksesta, pakkaamisesta ja merkinnöistä annettujen muiden yhteisön säännösten soveltamista toimittajien on ennen markkinoille saattamista varmistettava, että seuraavat vaatimukset täyttyvät:
                                          
                                                      a)
                                                   
                                                   
                                                      lamppuöljyt, jotka on merkitty lausekkeella R65 tai H304 ja jotka on tarkoitettu toimitettavaksi yleiseen kulutukseen, on merkitty näkyvällä, helposti luettavalla ja pysyvällä tavalla tekstillä ”Pidettävä tällä nesteellä täytetyt lamput poissa lasten ulottuvilta” sekä 1 päivästä joulukuuta 2010 tekstillä ”Pienikin määrä lamppuöljyä nieltynä tai jo lampunsydämen imeskely saattaa aiheuttaa hengenvaarallisen keuhkovaurion”;
                                                   
                                                
                                                      b)
                                                   
                                                   
                                                      grillinsytytysnesteet, jotka on merkitty lausekkeella R65 tai H304 ja jotka on tarkoitettu toimitettavaksi yleiseen kulutukseen, on 1 päivästä joulukuuta 2010 merkitty helposti luettavalla ja pysyvällä tavalla tekstillä ”Pienikin määrä sytytysnestettä nieltynä saattaa aiheuttaa hengenvaarallisen keuhkovaurion”;
                                                   
                                                
                                                      c)
                                                   
                                                   
                                                      lamppuöljyt ja grillinsytytysnesteet, jotka on merkitty lausekkeella R65 tai H304 ja tarkoitettu toimitettavaksi yleiseen kulutukseen, pakataan viimeistään 1 päivästä joulukuuta 2010 alkaen enintään 1 litran vetoisiin mustiin läpinäkymättömiin pakkauksiin.
                                                   
                                                
                                    
                                          6.
                                       
                                       
                                          Komissio pyytää viimeistään 1 päivänä kesäkuuta 2014 Euroopan kemikaalivirastoa laatimaan asiakirja-aineiston tämän asetuksen 69 artiklan mukaisesti tarkoituksena tarvittaessa kieltää grillinsytytysnesteet ja koristelamppujen polttoaineet, jotka on merkitty lausekkeella R65 tai H304 ja tarkoitettu toimitettavaksi yleiseen kulutukseen.
                                       
                                    
                                          7.
                                       
                                       
                                          Luonnollisten ja oikeushenkilöiden, jotka saattavat ensimmäistä kertaa markkinoille lausekkeella R65 tai H304 merkittyjä lamppuöljyjä tai grillinsytytysnesteitä, on 1 päivään joulukuuta 2011 mennessä ja vuosittain sen jälkeen toimitettava asianomaisen jäsenvaltion toimivaltaisille viranomaisille tietoja lausekkeella R65 tai H304 merkityille lamppuöljyille ja grillinsytytysnesteille vaihtoehtoisista tuotteista. Jäsenvaltioiden on asetettava nämä tiedot komission saataville.”
                                       
                                    
                        
            
                  2)
               
               
                  Lisätään nimikkeen 20 toiseen sarakkeeseen 4, 5 ja 6 kohta seuraavasti:
                  
                               
                           
                           
                              
                                          ”4.
                                       
                                       
                                          Trisubstituoidut orgaaniset tinayhdisteet
                                          
                                                      a)
                                                   
                                                   
                                                      Trisubstituoituja orgaanisia tinayhdisteitä kuten tributyylitinayhdisteitä (TBT) ja trifenyylitinayhdisteitä (TPT) ei saa käyttää 1 päivän heinäkuuta 2010 jälkeen esineissä, kun niiden pitoisuus kyseisessä esineessä tai sen osassa on suurempi kuin pitoisuus, joka vastaa 0,1:tä painoprosenttia tinaa.
                                                   
                                                
                                                      b)
                                                   
                                                   
                                                      Esineitä, jotka eivät ole a alakohdan mukaisia, ei saa saattaa markkinoille 1 päivän heinäkuuta 2010 jälkeen, lukuun ottamatta sellaisia esineitä, jotka ennen mainittua päivää olivat jo käytössä yhteisössä.
                                                   
                                                
                                    
                                          5.
                                       
                                       
                                          Dibutyylitinayhdisteet (DBT)
                                          
                                                      a)
                                                   
                                                   
                                                      Dibutyylitinayhdisteitä (DBT) ei saa käyttää 1 päivän tammikuuta 2012 jälkeen yleiseen kulutukseen toimitettavissa seoksissa ja esineissä, kun niiden pitoisuus seoksessa, esineessä tai sen osassa on suurempi kuin pitoisuus, joka vastaa 0,1:tä painoprosenttia tinaa.
                                                   
                                                
                                                      b)
                                                   
                                                   
                                                      Esineitä ja seoksia, jotka eivät ole a alakohdan mukaisia, ei saa saattaa markkinoille 1 päivän tammikuuta 2012 jälkeen, lukuun ottamatta sellaisia esineitä, jotka ennen mainittua päivää olivat jo käytössä yhteisössä.
                                                   
                                                
                                                      c)
                                                   
                                                   
                                                      Poikkeuksena edellä säädettyyn a ja b alakohtia sovelletaan vasta 1 päivästä tammikuuta 2015 seuraaviin yleiseen kulutukseen toimitettaviin esineisiin ja seoksiin:
                                                      
                                                                  —
                                                               
                                                               
                                                                  yksikomponenttiset ja kaksikomponenttiset huoneenlämpötilassa vulkanoituvat tiivistysmassat (RTV-1- ja RTV-2-tiivistysmassat) ja liimat,
                                                               
                                                            
                                                                  —
                                                               
                                                               
                                                                  DBT-yhdisteitä katalyytteinä sisältävät maalit ja pinnoitteet, joita on käytetty esineissä,
                                                               
                                                            
                                                                  —
                                                               
                                                               
                                                                  pehmeät polyvinyylikloridiprofiilit (PVC) sellaisenaan tai kovan PVC:n kanssa koekstrudoituina,
                                                               
                                                            
                                                                  —
                                                               
                                                               
                                                                  DBT-yhdisteitä stabilointiaineina sisältävällä PVC:llä pinnoitetut kankaat, kun ne on tarkoitettu ulkokäyttöön,
                                                               
                                                            
                                                                  —
                                                               
                                                               
                                                                  ulkokäyttöön tarkoitetut sadevesiputket, räystäskourut ja niiden osat sekä katon ja julkisivujen pintamateriaalit.
                                                               
                                                            
                                                
                                                      d)
                                                   
                                                   
                                                      Poikkeuksena edellä säädettyyn a ja b alakohtaa ei sovelleta asetuksen (EY) N:o 1935/2004 nojalla säänneltyihin materiaaleihin ja esineisiin.
                                                   
                                                
                                    
                                          6.
                                       
                                       
                                          Dioktyylitinayhdisteet (DOT)
                                          
                                                      a)
                                                   
                                                   
                                                      Dioktyylitinayhdisteitä (DOT) ei saa käyttää 1 päivän tammikuuta 2012 jälkeen seuraavissa yleiseen kulutukseen toimitettavissa tai yleisessä kulutuksessa käytettävissä esineissä, kun niiden pitoisuus esineessä tai sen osassa on suurempi kuin pitoisuus, joka vastaa 0,1:tä painoprosenttia tinaa:
                                                      
                                                                  —
                                                               
                                                               
                                                                  ihon kanssa kosketuksiin tuleviksi tarkoitetut tekstiilit,
                                                               
                                                            
                                                                  —
                                                               
                                                               
                                                                  käsineet,
                                                               
                                                            
                                                                  —
                                                               
                                                               
                                                                  jalkineet ja niiden ihon kanssa kosketuksiin tuleviksi tarkoitetut osat,
                                                               
                                                            
                                                                  —
                                                               
                                                               
                                                                  seinien ja lattioiden päällysteet,
                                                               
                                                            
                                                                  —
                                                               
                                                               
                                                                  lastentarvikkeet,
                                                               
                                                            
                                                                  —
                                                               
                                                               
                                                                  naisten hygieniatuotteet,
                                                               
                                                            
                                                                  —
                                                               
                                                               
                                                                  vaipat,
                                                               
                                                            
                                                                  —
                                                               
                                                               
                                                                  kaksikomponenttiset huoneenlämpötilassa vulkanoituvat muottisarjat (RTV-2-muottisarjat).
                                                               
                                                            
                                                
                                                      b)
                                                   
                                                   
                                                      Esineitä, jotka eivät ole a alakohdan mukaisia, ei saa asettaa markkinoille 1 päivän tammikuuta 2012 jälkeen, lukuun ottamatta sellaisia esineitä, jotka ennen mainittua päivää olivat jo käytössä yhteisössä.”
                                                   
                                                
                                    
                        
            
                  3)
               
               
                  Lisätään nimike 59 seuraavasti:
                  
                              
                                          ”59.
                                       
                                       
                                          Dikloorimetaani
                                          CAS N:o 75-09-2
                                          EY-numero 200-838-9
                                       
                                    
                           
                              
                                          1.
                                       
                                       
                                          Maalinpoistoaineita, joiden dikloorimetaanipitoisuus on vähintään 0,1 painoprosenttia, ei saa
                                          
                                                      a)
                                                   
                                                   
                                                      saattaa markkinoille ensimmäistä kertaa toimitettavaksi yleiseen kulutukseen tai ammattikäyttäjille 6 päivän joulukuuta 2010 jälkeen;
                                                   
                                                
                                                      b)
                                                   
                                                   
                                                      saattaa markkinoille toimitettavaksi yleiseen kulutukseen tai ammattikäyttäjille 6 päivän joulukuuta 2011 jälkeen;
                                                   
                                                
                                                      c)
                                                   
                                                   
                                                      käyttää ammattikäyttäjien toimesta 6 päivän kesäkuuta 2012 jälkeen.
                                                      Tässä kohdassa tarkoitetaan
                                                      
                                                                  i)
                                                               
                                                               
                                                                  ’ammattikäyttäjillä’ kaikkia luonnollisia tai oikeudellisia henkilöitä mukaan lukien työntekijät ja itsenäiset ammatinharjoittajat, jotka poistavat maalia ammatillisessa toiminnassaan teollisuuslaitosten ulkopuolella;
                                                               
                                                            
                                                                  ii)
                                                               
                                                               
                                                                  ’teollisuuslaitoksilla’ laitoksia, joissa suoritetaan maalinpoistoa.
                                                               
                                                            
                                                
                                    
                                          2.
                                       
                                       
                                          Poiketen siitä, mitä 1 kohdassa säädetään, jäsenvaltiot saavat sallia omalla alueellaan ja tiettyä toimintaa varten erityisen koulutuksen saaneiden ammattikäyttäjien toimesta tapahtuvan dikloorimetaania sisältävien maalinpoistoaineiden käytön sekä sallia kyseisten maalinpoistoaineiden saattamisen markkinoille kyseisille ammattikäyttäjille luovuttamista varten.
                                          Tätä poikkeusta soveltavien jäsenvaltioiden on laadittava asianmukaiset säännökset dikloorimetaania sisältäviä maalinpoisto-aineita käyttävien ammattikäyttäjien terveyden ja turvallisuuden suojelemiseksi ja ilmoitettava komissiolle kyseisistä säännöksistä.
                                          Kyseisiin säännöksiin on sisällytettävä vaatimus siitä, että ammattikäyttäjällä on oltava siinä jäsenvaltiossa, jossa ammattikäyttäjä toimii, hyväksytty todistus, tai että ammattikäyttäjällä on oltava muuta kirjallista näyttöä asiasta tai että ammattikäyttäjän on oltava muutoin kyseisen jäsenvaltion hyväksymä, osoituksena saamastaan asianmukaisesta koulutuksesta ja pätevyydestään käyttämään turvallisesti dikloorimetaania sisältäviä maalinpoistoaineita.
                                          Komissio laatii luettelon niistä jäsenvaltioista, jotka ovat soveltaneet tämän kohdan mukaista poikkeusta, ja asettaa sen saataville internetissä.
                                       
                                    
                                          3.
                                       
                                       
                                          Edellä 2 kohdassa tarkoitetusta poikkeuksesta hyötyvä ammattikäyttäjä voi toimia ainoastaan sellaisissa jäsenvaltioissa, jotka ovat soveltaneet kyseistä poikkeusta. Edellä 2 kohdassa tarkoitettuun koulutukseen on sisällyttävä vähintään
                                          
                                                      a)
                                                   
                                                   
                                                      tietoisuus terveysriskeistä ja niiden arviointi ja hallinta mukaan lukien tieto olemassa olevista korvaavista vaihtoehdoista tai prosesseista, jotka ovat käyttöedellytystensä mukaisesti vähemmän vaarallisia työntekijöiden terveydelle ja turvallisuudelle;
                                                   
                                                
                                                      b)
                                                   
                                                   
                                                      riittävä ilmanvaihto;
                                                   
                                                
                                                      c)
                                                   
                                                   
                                                      asianmukaisten henkilönsuojainten käyttö; henkilönsuojainten on oltava direktiivin 89/686/ETY mukaisia.
                                                   
                                                Työnantajien ja itsenäisten ammatinharjoittajien on mieluiten korvattava dikloorimetaani sellaisella kemikaalilla tai prosessilla, joka ei käyttöedellytystensä mukaisesti aiheuta riskiä tai joka aiheuttaa pienemmän riskin työntekijöiden terveydelle ja turvallisuudelle.
                                          Ammattikäyttäjän on noudatettava kaikkia asianmukaisia turvatoimenpiteitä henkilönsuojainten käyttö mukaan lukien.
                                       
                                    
                                          4.
                                       
                                       
                                          Rajoittamatta muun työntekijöiden suojelua koskevan yhteisön lainsäädännön soveltamista, maalinpoistoaineita, joiden dikloorimetaanipitoisuus on vähintään 0,1 painoprosenttia, saa käyttää teollisuuslaitoksissa vain vähintään seuraavien edellytysten täyttyessä:
                                          
                                                      a)
                                                   
                                                   
                                                      tehokas tuuletus kaikissa prosessointitiloissa ja erityisesti märkäprosessointia ja maalinpoiston läpikäyneiden esineiden kuivattamista varten: paikallinen poistotuuletus maalinpoistoaltailla täydennettynä koneellisella ilmanvaihdolla kyseisissä paikoissa altistumisen vähentämiseksi minimiin ja työperäisen altistumisen raja-arvojen noudattamisen varmistamiseksi silloin, kun se on teknisesti mahdollista;
                                                   
                                                
                                                      b)
                                                   
                                                   
                                                      toimenpiteet maalinpoistoaltaista haihtumisen vähentämiseksi minimiin mukaan lukien: maalinpoistoaltaat muulloin kuin täytön ja tyhjennyksen aikana peittävät kannet; maalinpoisto-altaiden asianmukaiset täyttö- ja tyhjennysjärjestelyt sekä puhdistusaltaat, joissa on joko vettä tai suolaliuosta, liiallisen liuottimen poistamiseksi tyhjennyksen jälkeen;
                                                   
                                                
                                                      c)
                                                   
                                                   
                                                      toimenpiteet maalinpoistoaltaissa tapahtuvaa dikloorimetaanin turvallista käyttöä varten, mukaan lukien pumput ja putket maalinpoistoaineen siirtämiseksi maalinpoistoaltaisiin ja niistä pois sekä asianmukaiset järjestelyt turvallista altaiden puhdistusta ja jätteen poistoa varten;
                                                   
                                                
                                                      d)
                                                   
                                                   
                                                      henkilönsuojaimet, jotka ovat direktiivin 89/686/ETY mukaisia ja joihin sisältyvät asianmukaiset suojakäsineet, suojalasit sekä suojapuvut sekä asianmukaiset hengityssuojaimet silloin, kun työperäisen altistuksen raja-arvojen noudattaminen ei muulla tapaa ole mahdollista;
                                                   
                                                
                                                      e)
                                                   
                                                   
                                                      kyseisten välineiden käyttöä koskeva riittävä tieto, perehdytys ja koulutus työntekijöille.
                                                   
                                                
                                    
                                          5.
                                       
                                       
                                          Rajoittamatta vaarallisten aineiden ja seosten luokitusta, merkintöjä ja pakkaamista koskevien muiden yhteisön säännösten soveltamista, maalinpoistoaineissa, joiden dikloorimetaanipitoisuus on vähintään 0,1 painoprosenttia, on 6 päivään joulukuuta 2011 mennessä oltava näkyvästi ja pysyvällä ja selvästi luettavissa olevalla tavalla merkittynä seuraava maininta:
                                          ”Rajoitettu teollisuuskäyttöön ja tietyissä EU:n jäsenvaltioissa hyväksynnän saaneiden ammattikäyttäjien käyttöön – tarkistakaa, missä käyttö on sallittu.” ”